רז שריג

רז שריג (נולד ב-22 ביולי 1976) הוא קצין בצה"ל בדרגת אלוף-משנה, המשמש ראש מטה פיקוד ההכשרות והאימונים. קודם לכן שימש מפקד חטיבת יואב, סגן מפקד חטיבת כפיר, קצין אג"ם של עוצבת הגליל ומפקד גדוד דוכיפת.

ביוגרפיה 
שריג התגייס לצה"ל במרץ 1995, ושובץ בגדוד דוכיפת. שירת כלוחם בגדוד. לאחר קורס קציני חי"ר, שב לגדוד דוכיפת ומונה למפקד מחלקה. בהמשך שימש כסגן מפקד פלוגה. לאחר מכן מונה למפקד פלוגה בגדוד בעת פרוץ האינתיפאדה השנייה. בהמשך שימש כמפקד פלוגה בבה"ד 1. לאחר מכן מונה לסגן מפקד גדוד דוכיפת, ושימש בתפקיד בין היתר בזמן הפיגוע בעין יברוד, בו נהרגו שלושה חיילים מהגדוד כשנקלעו למארב ירי קטלני. בהמשך שימש כמפקד מחזור בבא"ח כפיר. לאחר מכן מונה לקצין אג"ם של חטיבת כפיר בין השנים 2008–2009, ושימש בתפקיד בין היתר במבצע עופרת יצוקה.

בשנת 2009 הועלה לדרגת סא"ל ומונה למפקד גדוד דוכיפת, ושימש בתפקיד עד שנת 2011. לאחר מכן מונה למפקד צוות במכללה לפיקוד טקטי בין השנים 2011–2013. בהמשך שימש כקצין אג"ם של עוצבת הגליל בין השנים 2013–2015. לאחר מכן מונה לסגן מפקד חטיבת כפיר, ושירת בתפקיד בין השנים 2015–2017. ב-5 ביולי 2017 הועלה לדרגת אל"ם ומונה למפקד חטיבת יואב, ושימש בתפקיד עד 19 ביוני 2019. בשנים 2019-2021 כיהן כראש מטה פיקוד ההכשרות והאימונים.

קישורים חיצוניים

הערות שוליים 

מפקדי גדודים בחטיבת כפיר
מפקדי חטיבת יואב
אלופי-משנה בצה"ל
בוגרי אוניברסיטת בר-אילן
ישראלים שנולדו ב-1976